4.8.2022
SK
Úradný vestník Európskej únie
C 297/1
I (Uznesenia, odporúčania a stanoviská)
ODPORÚČANIA
EURÓPSKA CENTRÁLNA BANKA ODPORÚČANIE EURÓPSKEJ CENTRÁLNEJ BANKY z 27. júla 2022 Rade Európskej únie o externom audítorovi De Nederlandsche Bank (ECB/2022/27) (2022/C 297/01)
RADA GUVERNÉROV EURÓPSKEJ CENTRÁLNEJ BANKY,
so zreteľom na Zmluvu o fungovaní Európskej únie, so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 27.1, keďže: (1)
Účty Európskej centrálnej banky (ECB) a národných centrálnych bánk členských štátov, ktorých menou je euro, overujú nezávislí externí audítori odporúčaní Radou guvernérov ECB a schválení Radou Európskej únie.
(2)
De Nederlandsche Bank vybrala v roku 2018 spoločnosť KPMG Accountants N.V. ako svojho externého audítora na finančné roky 2019 až 2022 s tým, že je možné tento mandát predĺžiť až do finančného roku 2025 (1),
(3)
Mandát súčasného externého audítora De Nederlandsche Bank, spoločnosti spoločnosť KPMG Accountants N.V., sa skončí po vykonaní auditu za finančný rok 2022.
Preto je potrebné vymenovať externého audítora od finančného roku 2023.
(4)
De Nederlandsche Bank má v úmysle predĺžiť mandát spoločnosti KPMG Accountants N.V. do finančného roka 2025.
Toto predĺženie je možné uskutočniť v súlade so zmluvnými podmienkami dohodnutými medzi De Nederlandsche Bank a spoločnosťou KPMG Accountants N.V.,
PRIJALA TOTO ODPORÚČANIE:
Odporúča sa, aby bola spoločnosť KPMG Accountants N.V. vymenovaná za externého audítora De Nederlandsche Bank na finančné roky 2023 až 2025.
(1) Odporúčanie Európskej centrálnej banky ECB/2018/25 zo 19. októbra 2018 Rade Európskej únie o externom audítorovi De Nederlandsche Bank (Ú. v.
EÚ C 394, 30.10.2018 s. 1).